CELEX: 32001D0224
Language: hu
Date: 2001-03-12 00:00:00
Title: A Tanács határozata (2001. március 12.) bizonyos különös célokra használt ásványolajok kedvezményes jövedékiadó-mértékeiről és a jövedéki adó alóli mentességeiről

Fontos jogi nyilatkozat

|

32001D0224

Hivatalos Lap L 084 , 23/03/2001 o. 0023 - 0029

		A Tanács határozata(2001. március 12.)bizonyos különös célokra használt ásványolajok kedvezményes jövedékiadó-mértékeiről és a jövedéki adó alóli mentességeiről(2001/224/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az ásványi olajok jövedéki adója szerkezetének összehangolásáról szóló, 1992. október 19-i 92/81/EGK tanácsi irányelvre [1] és különösen annak 8. cikke (4) bekezdésére,tekintettel a Bizottság javaslatára,mivel:(1) A 92/81/EGK irányelv 8. cikke (4) bekezdése alapján a Tanács az 1999/880/EK határozattal [2] feljogosította a tagállamokat, hogy az ásványolajokra alkalmazott jövedéki adó vonatkozásában bizonyos politikai megfontolások alapján adómentességet vagy adócsökkentést vezessenek be.(2) A Tanácsnak a Bizottság javaslata alapján el kell döntenie, hogy szükséges-e az e mentességet és adócsökkentést megállapító 1999/880/EK határozat rendelkezéseit módosítani vagy egy újabb időszakra meghosszabbítani.(3) A 1999/880/EK határozatban előírt automatikus meghosszabbítások eltörlése a Tanács számára hatékonyabb ellenőrzést nyújtana ezen eltérésekre vonatkozóan, biztosítva, hogy azokat rendszeresen felülvizsgálják és folytatásukról megfontolt és egyértelmű döntést hozzanak.(4) E határozat szándéka – a hasonló eltéréseket alkalmazó tagállamokkal szembeni egyenlő bánásmód biztosításával – minden hatályban lévő eltérés hatéves időszakra történő meghosszabbítása, kivéve a közúti szállítókra vonatkozó eltéréseket, amelyeket két évre hosszabbít meg.(5) E határozat nem sértheti az egységes piac működésének torzulásaira vonatkozó bármely, különösen a Szerződés 87. és 88. cikke alapján elvégzendő eljárás eredményét. A Szerződés 88. cikke értelmében nem szünteti meg a tagállamokkal szembeni azon követelményt, hogy értesítsék a Bizottságot az állami támogatások lehetséges eseteiről.(6) Az 1999/880/EK, az 1999/804/EK [3], a 2000/266/EK [4], a 2000/433/EK [5], a 2000/434/EK [6], a 2000/446/EK [7] és a 2000/719/EK [8] határozatot hatályon kívül kell helyezni,ELFOGADTA EZT A HATÁROZATOT:1. cikk(1) Az ásványolajok jövedékiadó-mértékének közelítéséről szóló 92/82/EGK irányelv [9] rendelkezéseitől eltérve, a tagállamok jogosultak az I. mellékletben meghatározott kedvezményes jövedékiadó-mértékeket vagy a jövedéki adó alóli mentességeket továbbra is alkalmazni.(2) A Tanács előzetes felülvizsgálatát követően, a Bizottság javaslata alapján, ez a jogosultság 2006. december 31-én hatályát veszti.2. cikk(1) Az ásványolajok minimum jövedékiadó-mértéke tekintetében, eltérve a 92/82/EGK irányelv rendelkezéseitől, az érintett tagállamok jogosultak a II. mellékletben meghatározott kedvezményes jövedékiadó-mértékek vagy a jövedéki adó alóli mentességeket továbbra is alkalmazni.(2) A Tanács előzetes felülvizsgálatát követően, a Bizottság javaslata alapján, e jogosultság 2002. december 31-én hatályát veszti.3. cikkAz 1999/880/EK, az 1999/804/EK, a 2000/266/EK, a 2000/433/EK, a 2000/434/EK, a 2000/446/EK és a 2000/719/EK határozat hatályát veszti.4. cikkEzt a határozatot 2001. január 1-jétől kell alkalmazni.5. cikkEnnek a határozatnak a tagállamok a címzettjei.Kelt Brüsszelben, 2001. március 12-én.a Tanács részérőlaz elnökB. Ringholm[1] HL L 316., 1992.10.31., 12. o. A legutóbb a 94/74/EK irányelvvel (HL L 365., 1994.12.31., 46. o.) módosított irányelv.[2] HL L 331., 1999.12.23., 73. o.[3] HL L 313., 1999.12.7., 9. o.[4] HL L 85., 2000.4.6., 21. o.[5] HL L 172., 2000.7.12., 21. o.[6] HL L 172., 2000.7.12., 23. o.[7] HL L 180., 2000.7.19., 39. o.[8] HL L 291., 2000.11.18., 30. o.[9] HL L 316., 1992.10.31., 19. o. A legutóbb a 94/74/EK irányelvvel módosított irányelv.--------------------------------------------------MELLÉKLETAz alábbiak tartoznak az 1. cikkben említett kedvezményes jövedékiadó-mértékek és a jövedéki adó alóli mentességek körébe:1. BELGIUM:- a cseppfolyósított gáz (LPG), a földgáz és a metán,- a helyi tömegközlekedési járművek,- a légi közlekedés, a 92/81/EGK irányelv 8. cikke (1) bekezdésének b) pontjában említettek kivételével,- a magántulajdonban lévő kedvtelési célú hajókkal történő hajózás,- a környezetet jobban kímélő üzemanyagok használatára való ösztönzés érdekében a nehéz fűtőolajok jövedékiadó-mértékének csökkentése. E csökkentésnek kifejezetten a kéntartalomhoz kell igazodnia, és a kedvezményes adómérték nem lehet kevesebb, mint tonnánként 6,5 euró,- a fűtőanyagként újrafelhasznált hulladékolaj, közvetlenül visszanyerés után vagy a hulladékolajokra alkalmazott újrahasznosítási eljárást követően, ha az újrahasznosítás adóköteles.2. DÁNIA:- a környezetet jobban kímélő üzemanyagok használatára való ösztönzés érdekében a gázolaj jövedékiadó-mértékének csökkentése, ha ezek az ösztönzők rögzített műszaki jellemzőkhöz kötődnek, beleértve a meghatározott fajsúlyt, a kéntartalmat, a lepárlási pontot, a cetánszámot és -indexet, és ha ezek az adómértékek összhangban vannak a 92/82/EGK irányelvben meghatározott kötelezettségekkel,- a benzinpára-visszavezető rendszerrel ellátott benzinkutaknál és az egyéb benzinkutaknál forgalmazott benzin esetében az eltérő mértékű jövedékiadó-mértékek alkalmazása, ha az eltérő adómértékek összhangban vannak a 92/82/EGK irányelvben meghatározott kötelezettségekkel, és különösen az annak 3. és 4. cikkében meghatározott minimum jövedékiadó-mértékekkel,- a benzin esetében az eltérő mértékű jövedékiadó-mértékek alkalmazása, ha az eltérő adómértékek összhangban vannak a 92/82/EGK irányelvben meghatározott kötelezettségekkel, és különösen az annak 3. és 4. cikkében meghatározott minimum jövedékiadó-mértékekkel,- a helyi tömegközlekedési járművek,- a gázolaj esetében az eltérő mértékű jövedékiadó-mértékek alkalmazása, ha az eltérő adómértékek összhangban vannak a 92/82/EGK irányelvben meghatározott kötelezettségekkel és különösen az annak 5. cikkében meghatározott minimum jövedékiadó-mértékekkel,- a kereskedelmi ágazat javára történő részleges visszatérítés, ha az érintett adók megfelelnek a közösségi rendelkezéseknek, és ha a befizetett és vissza nem térített adó összege mindenkor megfelel az ásványolajokra a közösségi jogszabályokban meghatározott minimum adómértékeknek vagy ellenőrzési díjnak,- a légi közlekedés, a 92/81/EGK irányelv 8. cikke (1) bekezdésének b) pontjában említettek kivételével.3. NÉMETORSZÁG:- a hulladék szénhidrogéngázok fűtőanyagként való felhasználása,- a helyi tömegközlekedési járművek által üzemanyagként felhasznált ásványolajokra az eltérő mértékű jövedékiadó-mértékek alkalmazása, a 92/82/EGK irányelvben meghatározott kötelezettségeknek megfelelő módon,- elemzés és gyártási kísérletek céljából vagy más, tudományos célból az ásványolajok mintái,- a gyáripar által felhasznált fűtőanyagok esetében az eltérő jövedékiadó-mértékek alkalmazása, ha az eltérő adómértékek összhangban vannak a 92/82/EGK irányelvben meghatározott kötelezettségekkel,- a fűtőanyagként újrafelhasznált hulladékolaj, közvetlenül visszanyerés után vagy a hulladékolajokra alkalmazott újrahasznosítási eljárást követően, ha az újrahasznosítás adóköteles.4. GÖRÖGORSZÁG:- a nemzeti fegyveres erők felhasználása,- az Elnökségi Minisztérium és az ország rendőrségének hivatalos járművei által üzemanyagként felhasznált ásványolajok jövedéki adó alóli mentesítése,- a helyi tömegközlekedési járművek,- a különböző környezetvédelmi kategóriák figyelembe vétele céljából az ólommentes benzinre vonatkozó eltérő adómértékek, ha az eltérő adómértékek összhangban vannak a 92/82/EGK irányelvben meghatározott kötelezettségekkel és különösen az annak 4. cikkében meghatározott minimum jövedékiadó-mértékekkel,- az ipari célra felhasznált cseppfolyósított gáz (LPG) és metán.5. SPANYOLORSZÁG:- a helyi tömegközlekedési járművek által üzemanyagként felhasznált cseppfolyósított gáz (LPG),- a taxik által üzemanyagként felhasznált cseppfolyósított gáz (LPG),- az ólommentes benzinre vonatkozó, a különböző környezetvédelmi kategóriákat tükröző eltérő adómértékek, ha az eltérő adómértékek összhangban vannak a 92/82/EGK irányelvben meghatározott kötelezettségekkel és különösen az annak 4. cikkében meghatározott minimum jövedékiadó-mértékekkel,- a fűtőanyagként újrafelhasznált hulladékolaj, közvetlenül visszanyerés után vagy a hulladékolajokra alkalmazott újrahasznosítási eljárást követően, ha az újrahasznosítás adóköteles.6. FRANCIAORSZÁG:- az elnéptelenedéssel küzdő területek segítését célzó egyes célkitűzések,- a Korzika szigetén történő felhasználás, ha a kedvezményes adómértékek minden esetben megfelelnek a közösségi jogszabályokban az ásványolajokra előírt minimum adómértéknek,- a víz és fagyálló vagy gázolaj-emulzió keverékéből előállított, felületaktív anyagokkal stabilizált új üzemanyagra vonatkozó, eltérő jövedékiadó-mértékek, ha az eltérő adómértékek összhangban vannak a 92/82/EGK irányelvben meghatározott kötelezettségekkel, és különösen az annak 5. cikkében meghatározott minimum jövedékiadó-mértékkel,- a szelepek kiégés elleni állóképességét javító kálium alapú adalékanyagot (vagy bármely más, azonos hatású adalékanyagot) tartalmazó szuper minőségű ólommentes benzin esetében az eltérő jövedékiadó-mértékek,- a taxik által felhasznált üzemanyag, egy éves kontingens határain belül,- a tömegközlekedés által üzemanyagként felhasznált gáz esetében a jövedéki adó alóli mentesség, egy éves kontingensre is tekintettel,- a gáz meghajtású hulladékszállító járművek által motorüzemanyagként felhasznált gáz esetében a jövedéki adó alóli mentesség,- a környezetet jobban kímélő üzemanyagok használatára történő ösztönzés érdekében a nehéz fűtőolajok jövedékiadó-mértékének csökkentése; e csökkentés kifejezetten a kéntartalomhoz igazodik, és a nehéz fűtőolajok adómértékének meg kell felelnie a közösségi jogszabályok által a nehéz fűtőolajokra előírt minimum adómértékkel,- a Gardanne régióban timföldgyártásra üzemanyagként felhasznált nehéz fűtőolajokra vonatkozó mentesség,- a légi közlekedés, a 92/81/EGK irányelv 8. cikke (1) bekezdésének b) pontjában említettek kivételével,- a Korzika kikötőiből magántulajdonban lévő kedvtelési célú hajók részére szállított benzin,- a fűtőanyagként újrafelhasznált hulladékolaj, közvetlenül visszanyerés után vagy a hulladékolajokra alkalmazott újrahasznosítási eljárást követően, ha az újrahasznosítás adóköteles.7. ÍRORSZÁG:- a motorüzemanyagként felhasznált cseppfolyósított gáz (LPG), földgáz és metán,- a mozgássérültek által használt gépjárművek,- a helyi tömegközlekedési járművek,- az ólommentes benzinre vonatkozó, a különböző környezetvédelmi kategóriákat tükröző eltérő adómértékek, ha az eltérő adómértékek összhangban vannak a 92/82/EGK irányelvben meghatározott kötelezettségekkel és különösen az annak 4. cikkében meghatározott minimum jövedékiadó-mértékekkel,- a Shannon régióban történő timföldgyártás,- a légi közlekedés, a 92/81/EGK irányelv 8. cikke (1) bekezdésének b) pontjában említettek kivételével,- a kedvtelési célú magánhajóval történő hajózás,- a fűtőanyagként újrafelhasznált hulladékolaj, közvetlenül visszanyerés után vagy a hulladékolajokra alkalmazott újrahasznosítási eljárást követően, ha az újrahasznosítás adóköteles.8. OLASZORSZÁG:- a hulladék szénhidrogén gázok üzemanyagként való felhasználása,- a gépjárművekben üzemanyagként felhasznált metán,- a nemzeti fegyveres erők felhasználása,- a mentők felhasználása,- a helyi tömegközlekedési járművek,- a taxik által felhasznált üzemanyag,- egyes különösen hátrányos helyzetű földrajzi területeken kedvezményes jövedékiadó-mértékek, a háztartási üzemanyag, valamint az ilyen területek hálózatain keresztül elosztott és fűtésre felhasznált cseppfolyósított gáz (LPG) esetében, ha az adómértékek összhangban vannak a 92/82/EGK irányelvben meghatározott kötelezettségekkel és különösen az annak 5. és 7. cikkében meghatározott minimum jövedékiadó-mértékekkel,- a Val d'Aosta és a Gorizia régió területén történő felhasználás,- a Fruli-Venezia Giulia területén felhasznált benzin esetében a kedvezményes jövedékiadó-mértékek, ha az adómértékek összhangban vannak a 92/82/EGK irányelvben meghatározott kötelezettségekkel és különösen az annak 3. és 4. cikkében meghatározott minimum jövedékiadó-mértékekkel,- az Udine és Trieste régióban felhasznált ásványolajokra vonatkozóan a kedvezményes jövedékiadó-mértékek, ha az adómértékek összhangban vannak a 92/82/EGK irányelvben meghatározott kötelezettségekkel,- a Szardínián timföldgyártáshoz üzemanyagként felhasznált ásványolajok esetében a jövedéki adó alóli mentesség,- Reggio Calabriában a gőz előállításra használt fűtőolajok és a molekuláris sziták szárítására és aktiválására használt gázolaj kedvezményes jövedékiadó-mértékei, ha az adómértékek összhangban vannak a 92/82/EGK irányelvben meghatározott kötelezettségekkel,- a légi közlekedés, a 92/81/EGK irányelv 8. cikke (1) bekezdésének b) pontjában említettek kivételével,- a fűtőanyagként újrafelhasznált hulladékolaj, közvetlenül visszanyerés után vagy a hulladékolajokra alkalmazott újrahasznosítási eljárást követően, ha az újrahasznosítás adóköteles.9. LUXEMBURG:- a cseppfolyósított gáz (LPG), a földgáz és a metán,- a helyi tömegközlekedési járművek,- a környezetet jobban kímélő üzemanyagok használatára való ösztönzés érdekében a nehéz fűtőolajok jövedékiadó-mértékének csökkentése. E csökkentés kifejezetten a kéntartalomhoz igazodik, és a kedvezményes mérték nem lehet kevesebb, mint tonnánként 6,5 euró,- a fűtőanyagként újrafelhasznált hulladékolaj, közvetlenül visszanyerés után vagy a hulladékolajokra alkalmazott újrahasznosítási eljárást követően, ha az újrahasznosítás adóköteles.10. HOLLANDIA:- a cseppfolyósított gáz (LPG), a földgáz és a metán,- elemzés és gyártási kísérletek céljából vagy más tudományos célból az ásványolajok mintái,- a nemzeti fegyveres erők felhasználása,- a tömegközlekedésben üzemanyagként felhasznált cseppfolyósított gáz (LPG) esetén az eltérő jövedékiadó-mértékek alkalmazása,- a hulladékgyűjtő, csatornatisztító és úttisztító járművek által üzemanyagként felhasznált cseppfolyósított gáz (LPG) esetén az eltérő jövedékiadó-mértékek.11. AUSZTRIA:- a földgáz és a metán,- a helyi tömegközlekedési járművek által üzemanyagként felhasznált cseppfolyósított gáz (LPG),- a fűtőanyagként újrafelhasznált hulladékolaj, közvetlenül visszanyerés után vagy a hulladékolajokra alkalmazott újrahasznosítási eljárást követően, ha az újrahasznosítás adóköteles.12. PORTUGÁLIA:- az ólommentes benzinre vonatkozó, a különböző környezetvédelmi kategóriák figyelembevételével eltérő mértékű adómértékek, ha ezen eltérő adómértékek összhangban vannak a 92/82/EGK irányelvben meghatározott kötelezettségekkel és különösen az annak 4. cikkében meghatározott minimum jövedékiadó-mértékekkel,- a helyi tömegközlekedési járművek által üzemanyagként felhasznált cseppfolyósított gáz (LPG), földgáz és metán esetében a jövedéki adó alóli mentesség,- a Madeira autonóm régióban felhasznált fűtőolaj esetében a jövedékiadó-mértékének csökkentése; a csökkentés összege nem haladhatja meg a fűtőolajnak a régióba történő szállítása során felmerülő többletköltségeket,- a nehéz fűtőolajok jövedékiadó-mértékének csökkentése, a környezetet jobban kímélő üzemanyagok használatára történő ösztönzés érdekében; e csökkentés kifejezetten a kéntartalomhoz igazodik, és a nehéz fűtőolajok adómértékének meg kell felelnie a közösségi jogszabályok által a nehéz fűtőolajokra előírt minimum adómértékeknek,- a légi közlekedés, a 92/81/EGK irányelv 8. cikke (1) bekezdésének b) pontjában említettek kivételével,- a fűtőanyagként újrafelhasznált hulladékolaj, közvetlenül visszanyerés után vagy a hulladékolajokra alkalmazott újrahasznosítási eljárást követően, ha az újrahasznosítás adóköteles.13. FINNORSZÁG:- az üzemanyagként felhasznált földgáz,- a bármilyen célra felhasznált cseppfolyósított gáz (LPG) és metán esetében a jövedéki adó alóli mentesség,- az üzemanyagként és a fűtőolajként felhasznált gázolaj esetében a kedvezményes jövedékiadó-mértékek, ha az adómértékek összhangban vannak a 92/82/EGK irányelvben meghatározott kötelezettségekkel és különösen az annak 5. cikkében meghatározott minimum jövedékiadó-mértékekkel,- az átalakított ólmozott és ólommentes benzin esetében a kedvezményes jövedékiadó-mértékek, ha az adómértékek összhangban vannak a 92/82/EGK irányelvben meghatározott kötelezettségekkel és különösen az annak 3. és 4. cikkében meghatározott minimum jövedékiadó-mértékekkel,- a légi közlekedés, a 92/81/EGK irányelv 8. cikke (1) bekezdésének b) pontjában említettek kivételével,- a kedvtelési célú magánhajóval való hajózás,- a fűtőanyagként újrafelhasznált hulladékolaj, közvetlenül visszanyerés után vagy a hulladékolajokra alkalmazott újrahasznosítási eljárást követően, ha az újrahasznosítás adóköteles.14. SVÉDORSZÁG:- a biológiai úton előállított metán és más hulladékgáz esetében a jövedéki adó alóli mentesség,- a gázolaj esetében a kedvezményes adómérték, a környezetvédelmi besorolások szerint,- az ólommentes benzinre vonatkozó, a különböző környezetvédelmi kategóriákat tükröző eltérő adómértékek, ha az eltérő adómértékek összhangban vannak a 92/82/EGK irányelvben meghatározott kötelezettségekkel és különösen az annak 4. cikkében meghatározott minimum jövedékiadó-mértékekkel,- az ipari célra felhasznált ásványolaj esetében a kedvezményes jövedékiadó-mérték, ha az adómértékek összhangban vannak a 92/82/EGK irányelvben meghatározott kötelezettségekkel,- az ipari célra felhasznált ásványolaj esetében a kedvezményes jövedékiadó-mérték, amely egy, a szokásosnál kisebb adómérték és a nagy mennyiségű energiát felhasználó vállalkozásokra vonatkozó kedvezményes adómérték lehet, ha az adómértékek összhangban vannak a 92/82/EGK irányelvben meghatározott kötelezettségekkel, és ha a csökkentés nem okoz torzulást a piaci versenyben,- a légi közlekedés, a 92/81/EGK irányelv 8. cikke (1) bekezdésének b) pontjában említettek kivételével.15. EGYESÜLT KIRÁLYSÁG:- a motorüzemanyagként felhasznált cseppfolyósított gáz (LPG), földgáz és metán,- a gázolaj esetében a kedvezményes adómérték, a környezetet jobban kímélő üzemanyagok használatának ösztönzése érdekében,- az ólommentes benzinre vonatkozó, a különböző környezetvédelmi kategóriákat tükröző eltérő adómértékek, ha az eltérő adómértékek összhangban vannak a 92/82/EGK irányelvben meghatározott kötelezettségekkel és különösen az annak 4. cikkében meghatározott minimum jövedékiadó-mértékekkel,- a helyi tömegközlekedési járművek,- a víz- és gázolaj-emulzió esetében a kedvezményes jövedékiadó-mértékek, ha az adómértékek összhangban vannak a 92/82/EGK irányelvben meghatározott kötelezettségekkel és különösen az annak 5. cikkében meghatározott minimum jövedékiadó-mértékekkel,- a légi közlekedés, a 92/81/EGK irányelv 8. cikke (1) bekezdésének b) pontjában említettek kivételével,- a kedvtelési célú magánhajóval történő hajózás,- a fűtőanyagként újrafelhasznált hulladékolaj, közvetlenül visszanyerés után vagy a hulladékolajokra alkalmazott újrahasznosítási eljárást követően, ha az újrahasznosítás adóköteles.--------------------------------------------------II. MELLÉKLETA 2. cikkben említett kedvezményes jövedékiadó-mértékek és a jövedéki adó alóli mentességek köre:1. FRANCIAORSZÁG:- a kereskedelmi járművek által felhasznált gázolaj esetében az eltérő adómértékek, ha az eltérő adómértékek összhangban vannak a 92/82/EGK irányelvben meghatározott kötelezettségekkel és különösen az annak 5. cikkében meghatározott minimum mértékekkel.2. OLASZORSZÁG:- a közúti fuvarozók által üzemanyagként felhasznált gázolaj esetében a jövedéki adó mértékének csökkentése, ha az adómértékek összhangban vannak a 92/82/EGK irányelvben meghatározott kötelezettségekkel és különösen az annak 5. cikkében meghatározott minimum mértékekkel.3. HOLLANDIA:- a kereskedelmi járművek által felhasznált gázolaj esetében az adó mértékének csökkentése, ha az adómértékek összhangban vannak a 92/82/EGK irányelvben meghatározott kötelezettségekkel és különösen az annak 5. cikkében meghatározott minimum mértékekkel.--------------------------------------------------